Sawang chelum

Sawang chelum nya utai astronomi ti balat padat nyentukka graviti iya nagang sebarang utai pansut, indah penampak. Teori relativiti rama Albert Einstein melabaka pampi ti chukup padat deka nempa sawang chelum. Adan nadai endur ngelarika diri dikumbai horizon penyadi. Dalam relativiti rama, horizon penyadi sawang chelum ngetanka nasit objek tang nadai ngasilka ubah ti ulih ditemu ba endur nya lebuh ditengah. Dalam mayuh chara, sawang chelum bekereja baka tubuh chelum ti ideal, laban iya nadai ngayanka penampak. Teori kelang kuantum dalam ruang maya ti begelung melabaka horizon penyadi mansutka radiasyen Hawking, enggau spektrum ti sama enggau tubuh chelum ti bebanding timpang enggau pampi iya. Pengangat tu dalam atur kebilion ungkup kelvin ungkup sawang chelum bintang, ti ngasuh iya enda ulih diperatika terus.

Objek ti kelalu tegap kelang graviti ngambika penampak ulih ngelepaska diri keterubah iya diperatika John Michell enggau Pierre-Simon Laplace ba kurun ke-18. Dalam taun 1916, Karl Schwarzschild tetemuka chara mutarka relativiti rama moden keterubah ti deka nyadika penteba sawang chelum. Ketegal pansik iya ti bepengaruh, metrik Schwarzschild diberi nama nitihka nama iya. David Finkelstein, dalam taun 1958, keterubah iya mansutka interpretasyen “sawang chelum” nyadi pelilih ruang ke alai nadai utai ulih ngelepaska diri. Sawang chelum udah lama dianggap nyadika pengerindu matematik; ukai nyentuk ngagai taun 1960-an baru pengawa teori nunjukka sida nya penelaba generik relativiti rama. Sawang chelum keterubah ke dikelala iya nya Cygnus X-1, dikelala sekeda pemansik enggau chara bibas dalam taun 1971.

Sawang chelum biasa iya nyadi lebuh bintang ti besai runtuh ba pengujung timpuh pengidup sida. Pengudah sawang chelum udah nyadi, iya ulih tumbuh enggau chara nyerap pampi ari utai ti ngelingi iya. Sawang chelum besai amat ari bejuta pampi mata panas tau nyadi nengah chara nyerap bintang bukai lalu begempung enggau sawang chelum bukai, tauka nengah runtuh terus remang gis. Bisi konsensus madahka sawang chelum besai amat bisi ba tengah-tengah tebal galaksi.

Penatai sawang chelum ulih disimpulka nengah interaksyen iya enggau utai bukai sereta enggau radiasyen elektromagnetik baka penampak ti tampak. Pekara ti labuh nuju sawang chelum ulih nempa cakera penambah plasma ti labuh, dipanas ketegal engkusuk lalu mansutka penampak. Dalam kes ti ekstrim, tu ngaga quasar, sekeda ari utai ti pemadu terang ba dunya raya. Bintang ti nengah kelalu semak enggau sawang chelum amat besai ulih dipechahka nyadi pengalir ti manchar terang bendar sebedau "ditelan." Enti bintang bukai benung ngelingi sawang chelum, orbit sida ulih dikena nentuka pampi enggau endur sawang chelum nya. Pengamat ke baka tu ulih dikena ngeluarka alternatif ke tau nyadi baka bintang neutron. Nengah chara tu, bala astronomer udah ngelala mayuh chalun sawang chelum bintang dalam sistem binari lalu netapka pun penatai radio ti dikelala enggau nama Sagittarius A*, ba teras galaksi Bima Sakti, ngundan sawang chelum besai amat urung 4.3. juta pampi mata panas.

Kereban sanding